જો તમે ભૂલોનું પુનરાવર્તન કરવાની જ યોજનાઓ બનાવતાં હોવ તો તમારી માફી ક્યારેય પ્રામાણિક નહી હોય. એક ફૂટલાં ઘડાનો વિચાર કરો. જો તમે કાળજી વાળા અને ધૈર્યવાન હશો તો તમે તે ઘડાને એક વાર સમો કરી પણ દેશો પણ ફરી એકવાર તેને ભાંગશો તો હવે તેને સરખું કરવાનું કામ ખુબ જ અઘરું થઇ જવાનું, લગભગ અશક્ય. એજ રીતે, જયારે તમે કોઈનો વિશ્વાસભંગ કરતાં હોવ છો ત્યારે એ કદાચ તમને એકવાર માફ કરી શકે પણ જો તમે તેનું પુનરાવર્તન કરો તો હવે તમે વ્યાજબીપણે એવી અપેક્ષા ન રાખી શકો કે તેઓ તેને ભૂલી જાય અને પાછળ મૂકી દે. માટે, માફી જો અપ્રમાણિક હશે તો તે અર્થહીન છે. તો પ્રામાણિક માફી એટલે શું, તમે કદાચ પૂછશો.?